**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΓΕΝΙΚΗΣ ΠΑΙΔΕΙΑΣ)**

**ΘΕΜΑ 1ο**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το αποικιακό εμπόριο υπήρξε σημαντικός παράγοντας για την εκβιομηχάνιση της Αγγλίας.

2. Με νομοθετική ρύθμιση ο Χαρίλαος Τρικούπης έδινε τη δυνατότητα στους αξιωματικούς των ενόπλων δυνάμεων να εκλέγονται βουλευτές.

3. Κατά τον Β΄ Βαλκανικό Πόλεμο η Ελλάδα και η Σερβία συμμάχησαν για να περιορίσουν τις διεκδικήσεις της Βουλγαρίας.

4. Στη Συνθήκη των Βερσαλλιών (28 Ιουνίου 1919) υπερίσχυσαν οι απόψεις και οι επιδιώξεις της Γαλλίας.

5. Η διαφωνία του Ελ. Βενιζέλου με τον βασιλιά Κωνσταντίνο, που οδήγησε στον Εθνικό Διχασμό, οφείλεται στην προσπάθεια του βασιλιά να εντάξει τη χώρα στο πλευρό των δυνάμεων της Τριπλής Συνεννόησης.

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. Υπογραφή της Συνθήκης της Λωζάννης

β. Κίνημα της Εθνικής Άμυνας

γ. Κίνημα στο Γουδή

δ. Υπογραφή της Συνθήκης των Σεβρών

ε. Εκθρόνιση του βασιλιά Κωνσταντίνου

(μονάδες 5)

**Μονάδες 10**

**1.β.** Να δώσετε το περιεχόμενο των ακόλουθων ιστορικών όρων: *Φιλική Εταιρεία, Ένωση των Σοβιετικών Σοσιαλιστικών Δημοκρατιών.*

**Mονάδες 8 + 7=15**